L 228/2
DA
Den Europæiske Unions Tidende
15.9.2023
(5)
ATM/ANS-udstyr, der understøtter luft-til-jord-kommunikation, giver direkte instruktioner til luftfartøjer og bør også certificeres.
(6)
Kommunikations-, overvågnings- og navigationstjenesterne anvendes direkte af ATS til at garantere sikker flyvning med luftfartøjer, men de tre nævnte tjenester har ikke et komplet overblik over trafikken og udøver ikke aktiv kontrol over adskillelsen af luftfartøjer.
De spiller derfor en mindre afgørende rolle.
De ATM/ANS-systemer og ATM/ANS-komponenter, der understøtter tjenesterne, bør være underlagt en mindre streng attesteringsmetode, nemlig en erklæring om konstruktionsoverensstemmelse.
(7)
Endelig bør andre mindre kritiske ATM/ANS-systemer og mindre kritisk ATM/ANS-udstyr, der understøtter meteorologiske tjenester, luftfartsinformationstjenester, luftrumsstyringstjenester og lufttrafikreguleringstjenester, være underlagt den mindst strenge attesteringsmetode, nemlig en erklæring om opfyldelse.
(8)
Det er muligt at fastsætte yderligere kriterier for at afgøre, om ATM/ANS-systemer og ATM/ANS-komponenter er kritiske, i tillæg til den ledelsesmæssige kontrol med sikkerhedsrisici ved de tjenester og funktioner, som de understøtter.
(9)
Der bør derfor fastsættes tre forskellige niveauer af krav og detaljerede specifikationer, nemlig: i) certificering ved agenturet, det strengeste niveau, ii) erklæring fra en godkendt organisation, der er involveret i konstruktion eller produktion af ATM/ANS-udstyr, det mellemste niveau, og iii) erklæring om opfyldelse fra ATM/ANS-udøveren, som integrerer ATM/ANS-udstyret i sit funktionssystem som defineret i Kommissionens gennemførelsesforordning (EU) 2017/373 (2), eller, efter anmodning fra ATM/ANS-udøveren, af en godkendt organisation, der er involveret i konstruktion eller produktion af ATM/ANS-udstyr.
(10)
I overensstemmelse med artikel 29, stk.
2, litra a), i Europa-Parlamentets og Rådets forordning (EU) 2021/696 (3) har Den Europæiske Unions Agentur for Rumprogrammet (EUSPA) fået til opgave at forvalte den europæiske geostationære navigations-overlay-tjeneste (EGNOS), herunder driften af EGNOS, der bl.a. omfatter støtte til certificerings- og standardiseringsbestræbelser.
(11)
I henhold til forordning (EU) 2021/696 er både EUSPA og Den Europæiske Rumorganisation (ESA) ansvarlige for udformningen af EGNOS-systemet og dets udstyr.
Agenturet bør føre tilsyn med erklæringerne om konstruktions­ overensstemmelse vedrørende EGNOS' udstyr i overensstemmelse med specifikke ordninger, der skal aftales med EUSPA.
Disse ordninger skal omhandle tekniske, administrative og finansielle aspekter, som f.eks. et krav om at høre EUSPA i forbindelse med udarbejdelsen af detaljerede specifikationer, EASA's tilsyn med EGNOS-systemets erklæringer om konstruktionsoverensstemmelse og udveksling af data mellem begge de to agenturer vedrørende overholdelse af de standarder og anbefalede praksis (SARPs) fra Organisationen for International Civil Luftfart (ICAO).
Disse ordninger skal garantere et sikkerheds- og interoperabilitetsniveau, der svarer til kravene i denne forordning.
(2) Kommissionens gennemførelsesforordning (EU) 2017/373 af 1. marts 2017 om fastsættelse af fælles krav til udøvere af lufttrafik­ styrings- og luftfartstjenester og andre lufttrafikstyringsnetfunktioner og tilsynet med disse udøvere, om ophævelse af forordning (EF) nr.
482/2008, gennemførelsesforordning (EU) nr.
1034/2011, (EU) nr.
1035/2011 og (EU) 2016/1377 og om ændring af forordning (EU) nr.
677/2011 (EUT L 62 af 8.3.2017, s. 1).
(3) Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr.
912/2010, (EU) nr.
1285/2013 og (EU) nr.
377/2014 og afgørelse nr.
541/2014/EU (EUT L 170 af 12.5.2021, s. 69).